CELEX: 32011R0720
Language: hu
Date: 2011-07-22 00:00:00
Title: A Bizottság 720/2011/EU rendelete ( 2011. július 22. ) a polgári légi közlekedés védelmére irányuló közös alapkövetelmények kiegészítéséről szóló 272/2009/EK rendeletnek a folyadékok, aeroszolok és gélek európai uniós repülőtereken történő átvizsgálásának bevezetése tekintetében történő módosításáról  EGT-vonatkozású szöveg

23.7.2011   
            
            
               HU
            
            
               Az Európai Unió Hivatalos Lapja
            
            
               L 193/19
            
         A BIZOTTSÁG 720/2011/EU RENDELETE
   (2011. július 22.)
   a polgári légi közlekedés védelmére irányuló közös alapkövetelmények kiegészítéséről szóló 272/2009/EK rendeletnek a folyadékok, aeroszolok és gélek európai uniós repülőtereken történő átvizsgálásának bevezetése tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a polgári légi közlekedés védelmének közös szabályairól és a 2320/2002/EK rendelet hatályon kívül helyezéséről szóló, 2008. március 11-i 300/2008/EK európai parlamenti és tanácsi rendeletre (1) és különösen annak 4. cikke (2) bekezdésére,
   mivel:
   
               (1)
            
            
               A Bizottság a 300/2008/EK rendelet 4. cikkének (2) bekezdésének értelmében a nevezett rendelet mellékletében rögzített, a polgári légi közlekedés védelmének közös alapkövetelményeire vonatkozó, nem alapvető fontosságú elemeket általános intézkedések elfogadásával, kiegészítés útján köteles módosítani.
            
         
               (2)
            
            
               A polgári légi közlekedés védelmére irányuló közös alapkövetelményeket kiegészítő általános intézkedéseket a polgári légi közlekedés védelméről szóló 300/2008/EK európai parlamenti és tanácsi rendelet mellékletében foglalt közös alapkövetelmények kiegészítéséről szóló, 2009. április 2-i 272/2009/EK bizottsági rendelet (2) határozza meg. A 272/2009/EK rendelet nevezetesen azt írja elő, hogy a lehető legrövidebb időn belül, legkésőbb 2013. április 29-ig a folyékony robbanóanyagok felderítésére alkalmas módszereket, illetve technológiákat kell bevezetni az Európai Unió valamennyi repülőterén.
            
         
               (3)
            
            
               A folyékony robbanóanyagok felderítésére alkalmas átvizsgálás rendszerének fokozatos bevezetésének lehetővé tétele érdekében a 2010. április 9-i 297/2010/EU bizottsági rendelet (3) melléklete két határidőt jelölt meg: 2011. április 29-ét a harmadik országok repülőterein vagy egy Közösségen kívüli légi fuvarozó légi járműve fedélzetén vásárolt folyadékok, aeroszolok és gélek, 2013. április 29-ét pedig valamennyi folyadék, aeroszol és gél átvizsgálása tekintetében.
            
         
               (4)
            
            
               A 297/2010/EU rendelet (12) preambulumbekezdésében említetteknek megfelelően az európai uniós, illetve nemzetközi szinten végbemenő műszaki és szabályozási fejlemények befolyásolhatják a 272/2009/EK rendeletben meghatározott időpontokat, és a Bizottság szükség esetén felülvizsgálati javaslatot tehet, tekintettel mindenekelőtt a berendezések működőképességére és az utasok helyzetének megkönnyítésére.
            
         
               (5)
            
            
               Európai uniós és nemzetközi szinten röviddel 2011. április 29. előtt szabályozási fejlemények voltak tapasztalhatók. Ebből kifolyólag csak kevés repülőtér lesz ténylegesen képes átvizsgáló berendezések üzembe helyezésére, az utasok számára pedig esetlegesen nem lesz világos, hogy a harmadik országok repülőterein vagy egy Közösségen kívüli légi fuvarozó légi járműve fedélzetén vásárolt folyadékok, aeroszolok és gélek bevihetők-e a szigorított védelmi területre vagy a légi jármű fedélzetére.
            
         
               (6)
            
            
               A fent említett okból a harmadik országok repülőterein vagy egy Közösségen kívüli légi fuvarozó légi járműve fedélzetén vásárolt folyadékok, aeroszolok és gélek kötelező átvizsgálására vonatkozó előírást 2011. április 29-től el kell hagyni.
            
         
               (7)
            
            
               Tekintettel a 272/2009/EK rendelet melléklete B1. részének (2) bekezdésére, a Bizottság valamennyi érdekelt féllel szorosan együtt fog működni, és 2012 júliusáig felméri a folyadékok, aeroszolok és gélek átvizsgálásával kapcsolatos helyzetet.
            
         
               (8)
            
            
               A 272/2009/EK rendelet melléklete B1. részének (3) bekezdésében meghatározott követelmények megfelelő végrehajtásának biztosítása érdekében a tagállamoknak és a repülőtereknek valamennyi szükséges előkészítő lépést – beleértve a próbaüzemeket is – jóval a 2013-as határidő előtt meg kell tenniük. E próbaüzemek tapasztalatairól 2012 júliusáig be kell számolniuk a folyadékok, aeroszolok és gélek átvizsgálásának tekintetében fennálló helyzet értékelése érdekében.
            
         
               (9)
            
            
               A 272/2009/EK rendelet mellékletét ezért ennek megfelelően módosítani kell.
            
         
               (10)
            
            
               A jogbiztonság mihamarabbi biztosítása érdekében a tagállamok, repülőterek és utasok számára, ezen rendeletet a 300/2008/EK rendelet 19. cikkének (4) bekezdésében említett sürgősségi eljárással kell elfogadni, és 2011. április 29-től alkalmazandó.
            
         
               (11)
            
            
               Az e rendeletben előírt intézkedések összhangban vannak a polgári légi közlekedés védelmével foglalkozó bizottság véleményével,
            
         ELFOGADTA EZT A RENDELETET:
   1. cikk
   A 272/2009/EK rendelet melléklete az e rendelet mellékletében foglaltak szerint módosul.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   Ezt a rendeletet 2011. április 29-től kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. július 22-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 97., 2008.4.9., 72. o.
   
      (2)  HL L 91., 2009.4.3., 7. o.
   
      (3)  HL L 90., 2010.4.10., 1. o.
   
      MELLÉKLET
      A 272/2009/EK rendelet mellékletének B1. rész. Folyadékok, aeroszolok és gélek helyébe a következő szöveg lép:
      
         „B1.   RÉSZ
         
            Folyadékok, aeroszolok és gélek
         
         
                     1.
                  
                  
                     Folyadékok, aeroszolok és gélek bevihetők a szigorított védelmi területre és a légi jármű fedélzetére, feltéve, hogy átvizsgálták őket, vagy a 300/2008/EK rendelet 4. cikkének (3) bekezdése alapján elfogadott végrehajtási szabályokban foglalt követelményekkel összhangban mentesülnek az átvizsgálás alól.
                  
               
                     2.
                  
                  
                     2013. április 29-re valamennyi repülőtérnek a 300/2008/EK rendelet 4. cikkének (3) bekezdésével összhangban elfogadott végrehajtási szabályokban meghatározott követelmények szerint kell végeznie a folyadékok, aeroszolok és gélek átvizsgálását.
                  
               
                     3.
                  
                  
                     A tagállamoknak ki kell dolgozniuk az összes olyan jogszabályi követelményt, amely lehetővé teszi, hogy a (2) bekezdésben rögzített határidő betartásához szükséges kellő időben bevezetésre kerüljenek a 300/2008/EK rendelet 4. cikkének (3) bekezdésével összhangban elfogadott végrehajtási szabályokban meghatározott követelményeknek megfelelő, a folyadékok átvizsgálására alkalmas berendezések.
                  
               
                     4.
                  
                  
                     A tagállamok 2013. április 29. előtt bármikor, bármelyik vagy valamennyi repülőtér tekintetében bevezethetnek a 300/2008/EK rendelet 4. cikkének (3) bekezdésével összhangban elfogadott végrehajtási szabályokban meghatározott követelmények szerinti szabályozási követelményeket a folyadékok, aeroszolok és gélek átvizsgálása érdekében. Ezekről a szabályozási követelményekről a tagállamnak értesítenie kell a Bizottságot. Ezen értesítés kézhezvétele után a Bizottság tájékoztatja a többi tagállamot.
                  
               
                     5.
                  
                  
                     Az utasoknak egyértelmű tájékoztatást kell kapniuk arról, hogy az Unió mely repülőterein és milyen feltételek mellett vihetnek be a szigorított védelmi területre vagy a légi jármű fedélzetére folyadékot, aeroszolt és gélt.”